Iem na dat onlanx meester jan lobbe secretaris der stat van
loven als man en momboir jouffr dorotheen hertshals
sijns wijfs dochter jans wilen hertshals die hij hadde van
jouffruwe barbelen wilen smachts dochter wilen stevens smachts
voir den raide vand stat ontboden hadde wouten van nethen geheten
vanden royele om deswille dat de selve wouter den vors meest
janne en zijnen wijve met onrechtverdigen titel also hij meynde
voirhielt diverse omberuerlike goede bynnen loven en oic dair
tuyten gelegen en vliegende erve die wilen toetebehoen plage
en dair uut versterff sonder wettich oic janne wilen smachts brued
des vors wilen stevens die oude oem was van des vors meester
jans wijve en dair af zij was een recht oir en erfgename sond
dat zij noyt porcie oft gedeelte vanden selven goeden hadde gehadt
mair de vors wouter en zijn voirds hiden die aenvert en
tot noch toe met onrechte beseten Ende dair uut meest
wouter en jan van nethen gebruede kynde des vors wouters
voir der stat raide gecomen zijn op eenen dach van rechte
te kynnen ghevende dat hue vader vors zijnd synne mits
zijnder ontheit zoe mechtich niet en was dat hij enich
verantwerden vanden zijnen wist te doen Soe heeft de vors
meerster jan inden name als boven weder om ter pncien
vanden raide zijn vors reden verhaelt en gemeynt ende
gesustineert bij diversen worden dat der vors gebrued vader
en zij sijnder vors huysvruwen de vors hue successie voirhielden
ende sunderlinge bij ondueghdeliken titel en actien van scepen brieven
van loven en anders soemen dat inder wairheit bebeinden soude
Begerende en versueken de vors zijn ptien onderwijst oft bedwoge
te worden dat zij zijnen wijve hier inne lieten volghen hue recht
deel en kynsgedeelte mynlijc want hijt vele liever alsoe dan
metten rechte van hen vercrigen soude oft dat zij bij dueghdelike
titel bewijsden die goede geheelijc en al tot hen gecomen te
sijne oft uuterlijc meynde hij sonder des vader stat gemerct
te sijne aengesien dat hij hue diene was zijn recht vand
vte